
Për miratimin e strukturës dhe të niveleve të pagave të punonjësve të doganave

Në mbështetje të nenit 100 të Kushtetutës dhe të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, me propozimin e Ministrit të Financave dhe të Ministrit të Brendshëm, Këshilli i Ministrave

Vendosi:

1. Struktura dhe nivelet e pagave të punonjësve të Drejtorisë së Përgjithshme të Doganave të jenë sipas lidhjes nr.1, që i bashkëlidhet këtij vendimi dhe është pjesë përbërëse e tij.
2. Paga e grupit (kolona 2), e lidhjes nr.1 “Diplomë e shkollës së lartë”, është 11 000 (njëmbëdhjetë mijë) lekë.
3. Shtesa për vjetërsi në punë (kolona 3), e lidhjeve nr.1, të jepet në masën 2 për qind, pas çdo viti pune, deri në 25 vjet, dhe llogaritet mbi pagën e grupit, për punonjësit me arsim të lartë.
Për punonjësit mbështetës vjetërsia në punë llogaritet në masën 1 për qind mbi pagën e pozicionit, pas çdo viti  pune, deri në 25 vjet.
4. Shtesa për kualifikim (kolona 4), e lidhjes nr.1, përcaktohet, si më poshtë vijon:
Nëpunësit e Drejtorisë së Përgjithshme të Doganave përfitojnë shtesë, për kualifikim, gradë apo titull shkencor, të përcaktuar sipas lidhjes nr.2, që i bashkëlidhet këtij vendimi dhe është pjesë përbërëse e tij.
Kriteret e përfitimit të shtesës janë:
a) Kjo shtesë jepet kur kualifikimi, grada apo titulli shkencor përputhen me përshkrimin e punës së nëpunësit, pas miratimit, rast pas rasti, nga Departamenti i Administratës Publike.
b) Kur nëpunësi ka kualifikim, gradë apo titull më të lartë, se ai i përcaktuar për pozicionin e tij, sipas lidhjes nr.2, që i bashkëlidhet këtij vendimi, përfiton vetëm shtesën e përcaktuar për pozicionin.
c) Kur nëpunësi ka kualifikim, gradë apo titull më të ulët, se ai i përcaktuar për pozicionin e tij, sipas lidhjes nr.2, që i bashkëlidhet këtij vendimi, e përfiton shtesën në përputhje me kualifikimin, gradën apo titullin shkencor.
Në çdo rast, si më sipër pavarësisht nga kualifikimi, grada apo titulli, që ka nëpunësi, ai përfiton shtesën vetëm për gradën apo titullin shkencor më të lartë.
Drejtoria e Përgjithshme e Doganave, për aplikimin e shtesës për kualifikim, duhet të zbatojë rregullat e udhëzimit nr.1, datë 18.4.2008 të Ministrisë së Arsimit dhe Shkencës, Ministrisë së Financave dhe Departamentit të Administratës Publike.
5. Shtesa për pozicion është sipas kolonës 5, të lidhjes nr.1, që i bashkëlidhet këtij vendimi.
6. Shtesa për kushte pune është përcaktuar për çdo emërtesë, sipas lidhjes nr.1, që i bashkëlidhet këtij vendimi.
7. Nëpunësit, që përfshihen në fushën e veprimit të këtij vendimi, nuk përfitojnë shtesa të tjera mbi pagë, me përjashtim të emërtesës “Sanitar”, e cila përfiton shtesën për dëmshmëri shëndeti, sipas përcaktimeve të vendimit nr.726, datë 21.12.2000 të Këshillit të Ministrave “Për pagat e punonjësve të institucioneve buxhetore”, të ndryshuar.
8. Vendimet nr.437, datë 3.9.1993 “Për pagat e punonjësve të tatimeve dhe të doganave”, dhe nr.358, datë 28.7.1999 “Për miratimin e strukturës së pagave të punonjësve të doganave”, të ndryshuar, të Këshillit të Ministrave, shfuqizohen.
9. Ngarkohet Ministria e Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 korrik 2008.
Kryeministri
Sali Berisha
LIDHJA NR.1 

Struktura e pagave të sistemit doganor
Struktura dhe nivelet e pagave të nëpunësve në aparatin e Drejtorisë së Përgjithshme të Doganave

	Klasifikimi doganor
	Pozicioni
	Kategoria
	Paga e grupit (PG)
	Shtesa vjetore për vjetërsi (SHV)
	Shtesa për kualifikim (SHK)
	Shtesa e pozicionit (SHP)
	Shtesa për kushte pune

	1
	
	1
	2
	3
	4
	5
	6

	
	Titullari i institucionit
	II-a
	11000
	2%
	
	103 500
	20 000

	A
	Zëvendësdrejtor i Përgjithshëm
	II-b
	11000
	2%
	
	86 500
	15 000

	
	Këshilltar, 
Drejtor drejtorie, 
Drejtor drejtorie rajonale, 
Kryetar i degës doganore Tiranë, Durrës, Vlorë, Shkodër, Gjirokastër
	III-a
	11000
	2%
	
	68 500
	15 000

	B
	Përgjegjës sektori, Kryetar dege doganore Fier, Kapshticë, Korçë, Lezhë, Bllatë, Kukës, Sarandë, Berat, Tri Urat, Qafë-Thanë, Elbasan, Përgjegjës operacionesh doganore në degën doganore Tiranë, Durrës
	III-a/1
	11000
	2%
	
	58 300
	14 000

	C.1
	Inspektor kontrolli i brendshëm, Përgjegjës turni, Përgjegjës zyre doganore, Komandant grupi antikontrabandë, Specialist laboratori, Specialist, Administrator rrjeti, 
Jurist

	III-b
	11000
	2%
	
	51 500
	14 000

	
	Financier në degë doganore, Përkthyes, 
Koordinator në DOH, 
Specialist i marrëdhënieve ndërkombëtare
	III-b
	11000
	2%
	
	51 500
	12 000

	C.2
	Doganier kontrolli, dokumentar, fizik, Inspektor antikontrabande, Asistent laboratori, Llogaritar
	IV-a
	11000
	2%
	
	39 000
	12 000

	C.3
	Doganier pranues, Doganier peshoreje, Doganier pike kontrolli, Përpunues informacioni, Sekretar, 
Arkivist
	
	
	1%
	
	31 000
	11 000

	D.1
	Magazinier, Furnitor, 
Operator, 
Shofer,
Teknik
	
	
	1%
	
	27 400
	6 000

	D.2
	Punëtor mirëmbajtje
	
	
	1%
	
	18 500
	5 000

	D.3
	Sanitar
	
	
	1%
	
	17 000
	2 000























Lidhja nr.2

	POZICIONI
	KUALIFIKIMI/GRADA/TITULLI SHKENCOR
	SHTESA (LEKË/MUAJI)

	Titullar i institucionit
	Profesor
	30 000

	
	Profesor i asocuar
	25 000

	Zëvendëstitullar i institucionit
Drejtor drejtorie
	Doktor i shkencave
	20 000

	
	Doktor i shkencave
	25 000

	Përgjegjës/shef sektori, turni, kryetar dege doganore
Specialist, doganier, koordinator, këshilltar
	Studime të thelluara pasuniversitare/master i nivelit të dytë
Studime specializuese afatgjatë
	10 000

	
	Studime të thelluara pasuniversitare/master i nivelit të dytë
	20 000



Shënim. Vlerat 20 000 lekë për diplomat “Master i nivelit të dytë/studime të thelluara pasuniversitare” dhe 25 000 lekë, për gradën shkencore “Doktor i shkencave”, aplikohen për nëpunësit/titullarët, që i kanë përfituar diplomat përkatëse në universitetet, apo shkollat e larta të vendeve të përcaktuar sipas listës që i bashkëlidhet udhëzimit të përbashkët të Ministrisë së Arsimit dhe Shkencës, Ministrisë së Financave dhe Departamentit të Administratës Publike.
